
And in this wise his lawe taxeth, That what man that his doughter axetb, But if he couthe his question Assoile upon suggestion Of certein thinges, that befelle, The which he wolde unto him telle, He shulde in certein lese his hede. And thus there were many dede, Her hedes stonding on the gate, Till ate laste long and late For lacke of answere in this wise The remenaunt, that weren wise, Escheueden to make assay, ntn        Till it befell upon a day m.   Appollinus the prince of Tire, Which hath to love a great desire,
burampo* As he? wllich jn hig kighe mo(Je>
Was liking of his hote blode,
A yonge, a fresh, a lusty knight,
As he lay musing on a night
Of the tidinges, which he herde,
He thought assay how that it ferde.
He was with worthy compaignie
Arraied and with good navie,
To ship he goth, the winde him driveth,
And saileth, till that he arriveth
Sauf in the porte of Antioche.
He londeth and goth to approche
The kinges court and his presence.
Of every natural science, Whiche any clerke couth him teche, He couth inough and in his speche Of wordes he was eloquent And whan he sigh the king present, He praieth, he mote his doughter have. The king ayein began to crave And tolde him the condicion.